विश्वेश्वरानन्द वैदिक शोध संस्थान
विश्वेश्वरानन्द वैदिक शोध संस्थान वैदिक साहित्य से सम्बद्ध शोध-संस्थान (research Institute) है, जिसका कार्य मुख्य रूप से वैदिक कोश के निर्माण पर केन्द्रित है। इसके अतिरिक्त वैदिक संहिताओं एवं भाष्यों के प्रामाणिक रूप से प्रकाशन तथा संस्कृत साहित्य के अन्य क्षेत्रों में भी शोध एवं प्रकाशन का कार्य यहाँ से होता है। इसकी स्थापना स्वामी विश्वेश्वरानन्द एवं स्वामी नित्यानन्द द्वारा शान्तकुटी, शिमला में हुई, फिर लाहौर में आचार्य विश्वबन्धु शास्त्री द्वारा इसका पोषण हुआ तथा भारत-विभाजन के बाद होशियारपुर, पंजाब में साधु आश्रम में आचार्य विश्वबन्धु शास्त्री के द्वारा ही पल्लवित होकर यह आश्रम विकसित रूप में वैश्विक स्तर पर प्रमाण एवं प्रशंसा का केन्द्र बन गया।